Redza Minhat

Shahredza Minhat (lahir 1 Oktober 1980) merupakan seorang penulis skrip, pelakon, penerbit, model dan penganalisa pelaburan lelaki Malaysia. Beliau pernah tercalon untuk beberapa kali dalam Festival Filem Malaysia dan Anugerah Skrin. Kemunculan dalam filem pertamanya, Pisau Cukur telah berjaya menyebabkan beliau dikenali ramai.

Walaupun bekerja sebagai seorang penganalisa pelaburan di sebuah institusi kewangan tempatan, namun beliau tetap berlakon apabila mempunyai waktu terluang. Selain itu, beliau juga bekerja sebagai penulis tetap dan pengarah kewangan di Playground Productions.

Beliau sering berkolaborasi dengan pengarah Nik Amir Mustapha.

Kerjaya
Beliau mula menceburi bidang penulisan skrip sejak menuntut di sekolah menengah di Kolej Melayu Kuala Kangsar dan pernah memenangi anugerah di Festival Teater Malaysia menerusi naskhah pertamanya, Tat Nenas. Selepas itu, beliau menubuhkan syarikat Aroma Teater Works bersama rakan-rakannya dengan menggunakan hadiah wang tunai berjumlah RM 20,000 yang diterimanya di Festival Teater Malaysia. Selain itu, beliau juga pernah membuat teater tanpa bayaran sekitar tahun 2003/2004. Teater itu hanya dihadiri oleh enam orang penonton.

Beliau telah berjaya menjadi graduan dalam pengajian perniagaan dari Universiti Multimedia Malaysia (MMU) dan menghasilkan naskhah termasuklah Gadis Jalan Burmah, Toast dan I Lost The Plot. Beliau juga menceburi dunia lakonan menerusi teater pertamanya, Otak Tak Center. Melalui teater itu, beliau mengenali Bernard Chauly yang merupakan seorang pengarah filem dan drama. Selepas itu, Bernard mempelawanya untuk berlakon sebagai watak sampingan dalam drama Gol & Gincu The Series dan Goda.

Beliau pernah mengikuti bengkel teater Shakespeare yang diadakan secara percuma di Menara Duta, Sri Hartamas pada setiap Rabu dan Sabtu. Bengkel itu dikendalikan oleh guru teater yang bernama Chris Jacob.

Kehidupan peribadi
Redza merupakan seorang anak yatim seawal umur tiga tahun apabila bapanya meninggal dunia. Sejak daripada itu, dia telah dibesarkan oleh ibunya.http://poskod.my/features/im-coming-redza-minhat/ 

Beliau telah merancang majlis perkahwinannya sejak 2010 tetapi terpaksa ditangguhkan atas faktor-faktor tertentu. Pada 17 Jun 2011, akhirnya, beliau telah melangsungkan perkahwinan dengan Aidira Khaidir, iaitu "junior"nya ketika menuntut di Universiti Multimedia. Beliau telah mengenali isterinya sejak 10 tahun yang lepas ketika mereka bersama-sama menyertai pementasan teater. Majlis resepsi diadakan sehari selepas majlis akad nikah.

Pada 7 Mac 2012, isteri beliau telah melahirkan anak pertama mereka di Hospital Pantai Kuala Lumpur dan bayi tersebut diberi nama sebagai Ali. Ali dilahirkan pada pukul 2.13 petang dengan berat sebanyak 3.36 kilogram.

Pada 19 Mac 2017, isteri beliau telah melahirkan anak kedua mereka dan diberi nama Kurnia Amelie.

Filemografi

Filem
TahunTajukDikreditkan sebagai WatakCatatanPelakon Penulis skrip Penerbit  2009 Pisau Cukur    Faqir Filem pertama  2013 KIL    Akil / Kil 2014 Terbaik dari Langit    Penonton Pawagam 1 Penampilan khas, sebagai penerbit bersama  2016 Interchange      2018 Orang Itu    Din 2019 Motif    IIham (suara) 2023 Imaginur     Sebagai penerbit bersama 

Filem pendek
 Tahun Tajuk Watak Catatan  2011 Lightbulb Penyiasat 2012 Pasport Ekspres Narrator  Lupa! 2018 Kopi  Pengasih Sebagai penulis 

Telefilem
 Tahun Tajuk Watak Saluran TV Catatan  2012 Aku, Dia dan Tong Sampah Pengacara majlisTV9 Telefilem pertama  2013 90 Hari Bani 2015 Aku, Dia & Tong Gas Kameo2017 Kekasih ElektrikAmriAstro Citra Gadis Kosmos Rasuk  Idea asal 

Drama
 Tahun Tajuk Watak Saluran TV Catatan 2005 Gol & Gincu The Series 8TV 2008 Goda M 2018 Folklore HBO Asia Episod: "Toyol"

Program realiti televisyen bersiri
 Tahun Tajuk Watak Saluran TV Catatan Terbitan 2012 Hot Guys Who Cook (Musim 1 ; Episod 6) Redza Minhat Diva Universal Dalam rancangan ini, beliau telah menyediakan masakan yang ringkas iaitu mi segera. Antara bahan yang beliau gunakan termasuklah telur, bawang, bawang putih, cili, lobak merah dan sayur-sayuran berdaun dan satu lagi bahan yang dirahsiakan olehnya. Hidangan ini dianggap sebagai cara paling mudah untuk menikmati satu hidangan lengkap dengan adanya daging dan sayur-sayuran. Diva Universal 2013 The Disko Baldi Show Pelbagai 8TV Rancangan ini memaparkan pelbagai isu sosial yang diselitkan dengan jenaka di atas pentas. PhuturePhlow Films

Iklan komersial
 Tahun Tajuk Watak Catatan Terbitan 2011 Diva Universal Raya Promo Akil Beliau telah berlakon bersama Cristina Suzanne untuk iklan yang bertemakan hari raya oleh Diva Universal. Diva Universal2012 PETRONAS 2012 DeepavaliErman Beliau membuat ucapan khas sempena perayaan Deepavali.Petronas Strangers Beliau menjalankan proses penggambaran di Uzbekistan yang bertemakan hari raya serta ditaja oleh Petronas.

Teater
Terdapat sesetengah persembahan yang beliau tidak berlakon dan hanya menjadi penulis skrip.
 Tajuk Anjuran Tat Nenas AROMA Theatre Works Kelab Malam AROMA Theatre Works Romeo & Juliet UM Tunku Kudin UM Bercakap Dengan Pria AROMA Theatre Works Otak Tak Center Dramalab Coffee & Toast! Dramalab Gadis Jalan Burmah Dramalab / The Actor's Studio I Lost The Plot Dramalab ALLAH! The Actor's Studio Wacky Bar PJ Live Arts Rancangan Harijadi Terhebat Adli The Actor's Studio RPT: Scandalicious Issue PJ Live Arts Medea The Actor's Studio Money Stor Teater Dewan Bahasa dan Pustaka Energia Stor Teater Dewan Bahasa dan Pustaka Serangan Zombi Pertama di Kuala Lumpur The Actor's Studio KLUE, DOH! PJ Live Arts Projek Disko Baldi Dreams PJ Live Arts Projek Disko Baldi in Love PJ Live Arts

Anugerah dan pencalonan
 Tahun Anugerah Catatan Hasil 2004 Persembahan Terbaik Beliau telah memenangi kategori ini bersama Megat Sharizal melalui karya Tat Nenas. Kategori ini dicalonkan melalui Festival Teater Malaysia 2004. 2010 Pelakon Harapan Lelaki Kategori ini dicalonkan melalui Festival Filem Malaysia ke-23.  Pelakon Pembantu Lelaki Terbaik Kategori ini dicalonkan melalui Anugerah Skrin 2010. 2013 Best On-Screen Chemistry Award Beliau telah menerima pencalonan ini bersama Cristina Suzanne hasil daripada peranan mereka berdua sebagai pelakon utama dalam filem KIL. Anugerah ini dicalonkan oleh Shout! Awards 2013.  Hot Guy Award Anugerah ini diterimanya buat pertama kali oleh Shout! Awards 2013 tetapi tewas kepada lima pesaing yang lain.  Pelakon Lelaki Terbaik Kategori ini dicalonkan melalui Anugerah Skrin 2013. 2024 Lakon Layar Terbaik Kategori ini dicalonkan melalui Festival Filem Malaysia ke-33.  Cerita Asal Terbaik  

Rujukan

Pautan luar




Kategori:Kelahiran 1980
Kategori:Orang hidup
Kategori:Orang Malaysia berketurunan Melayu
Kategori:Pelakon Melayu
Kategori:Pelakon lelaki Malaysia
Kategori:Pelakon filem Malaysia
Kategori:Pelakon televisyen Malaysia
Kategori:Penulis skrip Malaysia
Kategori:Penerbit filem Malaysia
Kategori:Orang dari Perak
Kategori:Pelakon lelaki Malaysia abad ke-21
Kategori:Alumni Universiti Multimedia